CELEX: 32015R1166
Language: ro
Date: 2015-07-15 00:00:00
Title: Regulamentul de punere în aplicare (UE) 2015/1166 al Comisiei din 15 iulie 2015 de reînnoire a aprobării substanței active fosfat feric, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

16.7.2015   
            
            
               RO
            
            
               Jurnalul Oficial al Uniunii Europene
            
            
               L 188/34
            
         REGULAMENTUL DE PUNERE ÎN APLICARE (UE) 2015/1166 AL COMISIEI
   din 15 iulie 2015
   de reînnoire a aprobării substanței active fosfat feric, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 coroborat cu articolul 20 alineatul (1),
   întrucât:
   
               (1)
            
            
               Aprobarea substanței active fosfat feric, astfel cum este prevăzută în partea A din anexa la Regulamentul de punere în aplicare (UE) nr. 540/2011 al Comisiei (2), expiră la 31 decembrie 2015.
            
         
               (2)
            
            
               O cerere de reînnoire a includerii substanței active fosfat feric în anexa I la Directiva 91/414/CEE a Consiliului (3) a fost depusă în conformitate cu articolul 4 din Regulamentul (UE) nr. 1141/2010 al Comisiei (4), în termenul prevăzut la articolul respectiv.
            
         
               (3)
            
            
               Solicitantul a depus dosarele suplimentare în conformitate cu articolul 9 din Regulamentul (UE) nr. 1141/2010. Cererea a fost considerată completă de către statul membru raportor.
            
         
               (4)
            
            
               Statul membru raportor a întocmit, în colaborare cu statul membru coraportor, un raport de evaluare a reînnoirii pe care l-a transmis, la data de 30 aprilie 2013, Autorității Europene pentru Siguranța Alimentară (denumită în continuare „autoritatea”) și Comisiei.
            
         
               (5)
            
            
               Autoritatea a comunicat solicitantului și statelor membre, pentru observații, raportul de evaluare a reînnoirii și a transmis Comisiei observațiile primite. De asemenea, autoritatea a pus la dispoziția publicului dosarul suplimentar rezumativ.
            
         
               (6)
            
            
               La 17 decembrie 2014, autoritatea a comunicat Comisiei concluzia sa (5) cu privire la probabilitatea ca fosfatul feric să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 20 martie 2015, Comisia a prezentat proiectul de raport de reexaminare pentru fosfatul feric Comitetului permanent pentru plante, animale, produse alimentare și hrană pentru animale.
            
         
               (7)
            
            
               În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, se consideră a fi îndeplinite criteriile de aprobare respective.
            
         
               (8)
            
            
               În plus, Comisia consideră că fosfatul feric este o substanță activă cu risc redus, în conformitate cu articolul 22 din Regulamentul (CE) nr. 1107/2009. Fosfatul feric nu este o substanță care să prezinte motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009. Fosfatul feric constă în compuși care sunt ubicuitari în mediu și esențiali pentru funcțiile animalelor și plantelor. De asemenea, fosfatul feric este o substanță naturală prezentă în alimentația umană. Expunerea suplimentară a oamenilor, a animalelor și a mediului prin utilizările aprobate în conformitate cu Regulamentul (CE) nr. 1107/2009 ar trebui să fie neglijabilă în comparație cu expunerea estimată în cazul situațiilor naturale realiste.
               Evaluarea riscurilor pentru reînnoirea aprobării fosfatului feric se bazează pe un număr limitat de utilizări reprezentative, care însă nu limitează utilizările pentru care produsele de protecție a plantelor care conțin fosfat feric pot fi autorizate. Prin urmare, este oportun să nu se mențină restricțiile privind utilizările ca moluscocid.
            
         
               (9)
            
            
               În consecință, este necesară reînnoirea aprobării fosfatului feric ca substanță activă cu risc redus.
            
         
               (10)
            
            
               În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4), anexa la Regulamentul de punere în aplicare (UE) nr. 540/2011 ar trebui modificată în consecință.
            
         
               (11)
            
            
               Prezentul regulament ar trebui să se aplice începând cu ziua următoare datei de expirare a aprobării substanței active fosfat feric, menționată în considerentul 1.
            
         
               (12)
            
            
               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Aprobarea substanței active fosfat feric, astfel cum se specifică în anexa I, se reînnoiește sub rezerva îndeplinirii condițiilor prevăzute în anexa respectivă.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 309, 24.11.2009, p. 1.
   
      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
   
      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (4)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).
   
      (5)  EFSA Journal 2015;13(1):3973. Disponibil online la adresa: www.efsa.europa.eu
   
      ANEXA I
      
                  Denumire comună, numere de identificare
               
               
                  Denumire IUPAC
               
               
                  Puritate (1)
                  
               
               
                  Data aprobării
               
               
                  Expirarea aprobării
               
               
                  Dispoziții specifice
               
            
                  Fosfat feric
                  Nr. CAS: 10045-86-0
                  Nr. CIPAC: 629
               
               
                  Fosfat feric
               
               
                  Fosfat feric 703 g/kg echivalent cu 260 g/kg fier și 144 g/kg fosfor
               
               
                  1 ianuarie 2016
               
               
                  31 decembrie 2030
               
               
                  În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind fosfatul feric, în special de apendicele I și II.
               
            
         (1)  Detalii suplimentare privind identitatea și specificațiile substanței active se găsesc în raportul de reexaminare.
   
   
      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:
      
                  1.
               
               
                  În partea A, rubrica 22 referitoare la fosfatul feric se elimină.
               
            
                  2.
               
               
                  În partea D, se adaugă următoarea rubrică:
                  
                               
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (1)
                              
                           
                           
                              Data aprobării
                           
                           
                              Expirarea aprobării
                           
                           
                              Dispoziții specifice
                           
                        
                              „5
                           
                           
                              Fosfat feric
                              Nr. CAS: 10045-86-0
                              Nr. CIPAC: 629
                           
                           
                              Fosfat feric
                           
                           
                              Fosfat feric 703 g/kg echivalent cu 260 g/kg fier și 144 g/kg fosfor
                           
                           
                              1 ianuarie 2016
                           
                           
                              31 decembrie 2030
                           
                           
                              În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind fosfatul feric, în special de apendicele I și II.”
                           
                        
            
         (1)  Detalii suplimentare privind identitatea și specificațiile substanței active se găsesc în raportul de reexaminare.